નવી દિલ્હી: ભારતના મુખ્ય ન્યાયમૂર્તિ જે. એસ. ખેહરના વડપણ હેઠળની સુપ્રીમ કોર્ટ કોલેજિયમે દેશની નવ હાઈકોર્ટના ચીફ જ‌િસ્ટસનાં નામની ભલામણ કરી છે. કોલેજિયમે દેશની નવ હાઈકોર્ટના સંપૂર્ણ સમયના ન્યાયધીશોની નિમણૂક માટે નવ નામ સરકારને મોકલી આપ્યાં છે. જો સરકાર આ નામ પર મંજૂરીની મહોર મારશે તો અત્યાર સુધીની મુખ્ય ન્યાયમૂર્તિઓની આ સૌથી મોટી નિમણૂક હશે. દેશની કેટલી હાઈકોર્ટોમાં ઘણા લાંબા સમયથી કાર્યકારી મુખ્ય ન્યાયમૂર્તિ કાર્યભાર સંભાળી રહ્યા છે.